Irmã Dulce

**Dulce de Souza Lopes Pontes**, S.M.I.C., ointutunan nogi do ***Irmã Dulce*** (English: "Sister Dulce") om nogi sabaagi **Saint Dulce of the Poor** (nosusu **Maria Rita de Souza Pontes**; 26 Mikat 1914 – 13 Gomot 1992), nopo nga Brazilian Catholic songulun  mantad Missionary Sisters of the Immaculate Conception of the Mother of God, poingamung id suang Third Order Regular of St. Francis. Ointutunan nogi isido id sompomogunan sabaagi luyar momiara montok tinimungan mosikin id pogun dau om minonimpuun nogi isido do *[[Obras Sociais Irmã Dulce]]* ("Momouruan kotinanan Karaja Buru Sister Dulce").

Id toun 1949, Pontes nokotimpuun madtamong  tinimungan bobos mosikin id natad pomiaraan do manuk dau id Salvador, Bahia. Tadau baino, lobi mantad 3,000 tulun korikot tikid tadau id kinoyonon di miagal diti (kinoyonon Walai Pongusapan Santo Antônio baabaino poingkaka) montok monorimo pongusapan di aiso barayan. Minomonsoi nogi isido CESA, songinan sikul montok tulun tongomosikin id Simões Filho, iso kakadaian bobos mosikin id pogun Bahia.

Ontok maso kinapatayon dau di toun 1992, Pontes pinacalon montok Nobel Peace Prize,nokotorimo isido do duo khalayak tinan sondii miampai Pope John Paul II, om isido, oruhai no osongulunan, mononodo iso organisasi dermawan tagayo om bobos tapantang id Brazil. Isido nopo nga sabaagi koonduan di bobos mangan oimayaai id suang sajara Brazil mantad *[[O Estado de S. Paulo]]* karatas abar om puruan kotumbayaan bobos koimbayat id Brazil ontok abad ko-20 , mantad majala *[[ISTOÉ]]* magazine.

Id toun 2011, Pontes nopo nga beatified miampai ponoriukan paus do  Cardinal Geraldo Majella Agnelo, laang koduo di tohuri no doid sainthood. Id Mikat 2019, Pope Francis, maamaso tulun ginumuan pinataak kumaa Jemaah montok sabab-sabab Saints Prefect Giovanni Angelo Becciu, mongumboyo sunduan koduo, i oguno montok popointutun dau sabaagi tulun asahang.Pinakanon isido do Pope Francis ontok 13 Gumas 2019, poposiliu dau do santo koonduan Brazil di koiso.

## Koposion Pogulu

Nosusu id Salvador, Bahia, tanak koduo mantad Augusto Lopes Pontes om Dulce Maria de Souza, sabaagi **Maria Rita de Souza Pontes**, sinumuang yau do religious life ontok  18 toun yau. Ontok do hopodomtolu toun dau, noit yau do minan dau minamanau id kinoyonon mosikin id kakadaian dii. Kokitanan di oinggorit om komosikinan i nokito disido do hilo, manahak bagas poinralom kumaa sumandak omulok dilo, i kiharo ponolikud sikul takawas.

Tuminimpuun isido do madtamong gelandangan om mokikiinsian id kinoyonon sungkad-tukad dau, manahak diolo pomutulan tobuk aiso barayan om mongubat ganit diolo. Ontok timpu dilo, popokito isido do gaab manampayat kopooposion di kiugama.

## Nakalantoi om koposion kiugama

Nakalantoi isido mantad sikul takawas ontok 18 toun nogi yau. Ahapas dii, minokianu yau tapa dau do kasagaan tumanud lolohou kotumbayaan. Kaakun isio om minampayat isio do  Missionary Sisters of the Immaculate Conception of the Mother of God, id Our Lady of Carmel Convent, id Sergipe. Ahapas sontoun nakatalib, nokotorimo isido  do kowowoyo jemaah dilo om nonuan ngaran  "Dulce", do mongulit ama dau i (minidu pogun daamot isido 6 nogi toun).

## Sukuon


* Gaetano Passareli: *Irmã Dulce, o Anjo Bom da Bahia* (Editora Record; )
* Nathan A Haverstock: *Give us this day; the story of Sister Dulce, the angel of Bahia* (Appleton-Century)

* OSID's Website – Obras Sociais Irmã Dulce - OSID
* Video about Irmã Dulce and OSID – Irmã (Sister) Dulce - The Angel of Bahia & OSID